POSEBNE SMERNICE, NA KATERE JE POTREBNO BITI POZOREN PRI PISANJU DOKTORSKE DISERTACIJE IN SE RAZLIKUJEJO OD PISANJA DRUGIH ZAKLJUČNIH DEL

**Posebni tehnični predpisi:**
• Obseg doktorske disertacije je do 650.000 znakov s presledki (šteje čisto besedilo brez prilog). Odstopanja mora študent oz. njegov mentor posebej utemeljiti.
• Besedilo doktorske disertacije naj bo oblikovano v eni od neserifnih pisav (npr. Calibri, Tahoma, Arial, … ).
• Besedilo velikosti 12 navadna pisava in razmik med vrsticami 1,5.
• Naslov tabele: nad tabelo, velikost 12, oznaka tabele (npr. Tabela 1) v navadni (pokončni) pisavi, besedilo naslova v poševni pisavi.
• Naslov slike: pod sliko, velikost 12, oznaka slike (npr. Slika 1) v poševni pisavi, besedilo naslova v navadni (pokončni) pisavi.
• Opombe pod tabelo: velikost 11 , oznaka “Opombe:” v poševni pisavi, besedilo opombe v navadni (pokončni) pisavi.
• naslovi poglavij v doktorski disertaciji naj bodo oštevilčeni.

Obsežnejše tabele, slikovne priloge, priloge s predstavljenimi gradivi in pripomočki ter podobno dodamo na konec dela (za poglavjem Reference) v poglavje Priloge ali pa jih shranimo v poseben žep na predzadnji strani platnic. Priloge lahko dodamo tudi na zgoščenki. Pri doktorskih delih praviloma ne prilagamo originalnih, vhodnih podatkov. Če pa jih navajamo, naj bodo podani v prilogah. Avtor lahko v prilogo doda tudi pripomočke, ki jih je sam razvil v okviru doktorskega dela. Standardiziranih psihodiagnostičnih testov in drugih pripomočkov, za katere veljajo načela zaupnosti, ne objavljamo v prilogah.

Kadar v besedilo vključimo slike, tabele, daljše navedke virov ali pripomočke drugih avtorjev, navedemo natančen primarni vir in nujno pridobimo soglasje za navedbo, ponovno objavo ali adaptacijo ter poskrbimo za varstvo avtorskih pravic.

UNIVERZA V LJUBLJANI

AKADEMIJA ZA GLASBO

ODDELEK ZA GLASBENO PEDAGOGIKO

IME PRIIMEK

Naslov doktorske disertacije

Doktorska disertacija

Mentor: naziv Ime Priimek

Somentor: naziv Ime Priimek

Ljubljana, leto

Zahvala

V zahvali omenimo morebitno pomoč institucij in posameznikov, ki so kakorkoli pomagali pri izvedbi raziskave. Zahvale naj bodo kratke (največ 100 besed).

Izvleček

Izvleček je zgoščen prikaz vsebine celotnega dela. V 200 do (največ) 300 besedah avtor nakaže problem doktorske disertacije, metode, rezultate in njihov pomen. Povzetek naj ne vsebuje informacij in trditev, ki jih ni v delu. Nebistvenih podrobnosti ne navajamo. Ne navajamo številčnih rezultatov, razen če gre za rezultat, ki je izredno zanimiv ali nenavaden, ali če z njim lahko izrazimo bistveni izsledek magistrskega dela. Najprej avtor izpiše povzetek v slovenskem, nato pa povzetek v angleškem jeziku. Oba povzetka morata biti zapisana v enem odstavku. Obema povzetkoma na isto stran avtor doda okvirno pet ključnih besed, ki jih izbere iz tezavra APA v bibliografskih bazah (npr. RILM, SCOPUS, WOS, ERICH).

Ključne besede: prva, druga, tretja, četrta, peta

Naslov dela v angleškem jeziku

Abstract

Izvleček je zgoščen prikaz vsebine celotnega dela. V 200 do (največ) 300 besedah avtor nakaže problem doktorske disertacije, metode, rezultate in njihov pomen. Povzetek naj ne vsebuje informacij in trditev, ki jih ni v delu. Nebistvenih podrobnosti ne navajamo. Ne navajamo številčnih rezultatov, razen če gre za rezultat, ki je izredno zanimiv ali nenavaden, ali če z njim lahko izrazimo bistveni izsledek magistrskega dela. Najprej avtor izpiše povzetek v slovenskem, nato pa povzetek v angleškem jeziku. Oba povzetka morata biti zapisana v enem odstavku. Obema povzetkoma na isto stran avtor doda okvirno pet ključnih besed, ki jih izbere iz tezavra APA v bibliografskih bazah (npr. RILM, SCOPUS, WOS, ERICH).

Keywords: prva, druga, tretja, četrta, peta

KAZALO VSEBINE EMPIRIČNE DOKTORSKE DISERTACIJE

[Uvod 7](#_Toc441141101)

[Naslov druge ravni 7](#_Toc441141102)

[Naslov tretje ravni 7](#_Toc441141103)

[Naslov četrte ravni 7](#_Toc441141104)

[Raziskovalni problem (ali) Namen (ali) Namen in hipoteze 8](#_Toc441141105)

[Metoda 8](#_Toc441141106)

[Udeleženci 8](#_Toc441141107)

[Pripomočki 8](#_Toc441141108)

[Postopek 8](#_Toc441141109)

[Rezultati 9](#_Toc441141110)

[Razprava 10](#_Toc441141111)

[Sklepi (ali) Zaključki 11](#_Toc441141112)

[Literatura 11](#_Toc441141113)

[Priloge 12](#_Toc441141114)

KAZALO VSEBINE TEORETIČNE DOKTORSKE DISERTACIJE

[Uvod 7](#_Toc441141101)

[Jedro naloge s podpoglavji 8](#_Toc441141106)

Naslov druge ravni…………………………………………………………………………………………………….9

Naslov tretje ravni………………..……………………………………………………….…………………………10

Naslov četrte ravni……………………..……………………………………………………………………………11

Sklep…………………………………………...…………………………………………………………………………..12

[Literatura 1](#_Toc441141113)3

[Priloge 1](#_Toc441141114)4

Uvod

Glavni namen uvoda je predstaviti področje osnovnega problema, obravnavanega v doktorski disertaciji in cilje dela. Prikazan mora biti širši strokovni okvir oziroma področje, s katerega je bil problem izbran, in razlogi njegovega izbora. Po prebranem uvodu bi moral bralec poznati splošne osnove problema, kaj naj bi doktorska disertacija doprinesla k njegovemu raziskovanju, kakšni so pričakovani rezultati in zakaj se pričakujejo prav takšni rezultati. Uvod naj bo napisan po načelu lijaka: od splošnega k specifičnemu, od širšega okvira h konkretnemu, jasno opredeljenemu raziskovalnemu problemu.

Prvi del uvoda naj vsebuje širši opis problema in pregled virov s tega področja. Razvidna naj bi bila avtorjeva razgledanost v literaturi in razumevanje problematike. Ob navajanju obstoječih teorij in rezultatov preteklih raziskav (le bistvenih izsledkov in brez nepotrebnih podrobnosti) je potrebno kritično oceniti in navesti pobude, ki so privedli avtorja do proučevanja tega problema. V uvod sodijo le teoretična in praktična dejstva, ki so neposredno povezana z zastavljenim problemom.

Ob navajanju mnenj, rezultatov, zaključkov, do katerih so prišli drugi avtorji, moramo dosledno upoštevati pravila Ameriškega združenja psihologov (APA) – trenutno APA 7: <http://vodici.pef.uni-lj.si/subjects/guide.php?subject=apa7> ali pa Chicago Style, če gre za dela s področja zgodovine glasbe: <https://www.chicagomanualofstyle.org/tools_citationguide.html>. Navedba mora vsebovati avtorjev priimek in letnico izdaje dela, iz katerega citiramo, npr. (Zadnik in Habe, 2018) ali Habe in Zadnik (2018). Ob navajanju del več kot dveh avtorjev po APA 7 že prvič navedemo samo prvega avtorja, potem pa napišemo idr. Novost APA 7 je tudi, da se ob navedbi avtoric ne navaja več začetnice imena, pozorni pa moramo biti, da je spol avtorice razviden pri pisanju (npr. Borota (2019) je v svoji raziskavi ugotovila, …). V besedilu se izogibamo sekundarnemu navajanju (razen v izjemno redkih primerih, ko je zaradi starosti vira ali drugih izjemnih razlogov dostopnost vira zelo otežena). Sekundarne navedbe zapišemo npr. takole: »Oblakova je ugotovila (Pance, 2020), da ...« ali v oklepaju za navedbo »(Oblak, 1983, citirano v: Pance, 2020). Dobesedne citate (tj., dobesedne navedbe besedila) drugih avtorjev, uporabljene v doktorskem delu, moramo navesti v narekovajih, v kolikor gre za kratke navedbe, ter na koncu ob navedbi reference navesti tudi stran ali strani, na katerih se v originalnem delu citat pojavlja. Daljše dobesedne citate izpisujemo v odstavkih z zamikom.

Naslov druge ravni

To besedilo je na tem mestu zgolj za namen oblikovanja predloge za doktorsko disertacijo Da ima to besedilo več vrstic, se prva poved še enkrat ponovi. To besedilo je na tem mestu zgolj za namen oblikovanja predloge za doktorsko disertacijo.

Naslov tretje ravni

To besedilo je na tem mestu zgolj za namen oblikovanja predloge za doktorske disertacije. Da ima to besedilo več vrstic, se še enkrat ponovi. To besedilo je na tem mestu zgolj za namen oblikovanja predloge za doktorsko disertacijo.

Naslov četrte ravni

Raziskovalni problem (ali) Namen (ali) Namen in hipoteze

Po uvajanju v problem avtor v zadnjem delu uvoda pojasni osnovo študije, ki naj bi odgovorila na zastavljena vprašanja. Problem naj bo kratko in jasno opredeljen ter nedvoumno izražen. Če imamo namen v doktorske disertacije testirati eno ali več hipotez, naj bodo le-te navedene in opisane.

Zadnji del uvoda lahko vsebuje okviren in jedrnat opis načina, s katerim nameravamo rešiti raziskovalna vprašanja ali preveriti hipoteze. Predstavi naj pričakovane izsledke, pri čemer naj avtor tudi na kratko argumentira, zakaj pričakuje take izsledke. Avtor lahko navede tudi morebitni pomen raziskave za rešitev konkretnega problema in za širše področje, s katerega le-ta izhaja.

Metoda

Udeleženci

Navedena morata biti populacija, iz katere je bil vzet vzorec, in število udeležencev v raziskavi, kakor tudi katerakoli značilnost vzorca, ki je relevantna za izvedbo študije. Navedemo tudi način vzorčenja in vzorčni delež (če je znan). Izogibamo se podajanju nerelevantnih informacij o udeležencih (število oseb v vzorcu, ki nosijo stekla oz. leče za korekcijo vida, je pomembno v študijah vidnega zaznavanja, ne pa nujno tudi v študijah spomina). Poglavje o udeležencih mora vsebovati tudi kratek komentar ali analizo manjkajočih vrednosti.

Pripomočki

Informacije v tem poglavju nam povedo, s katerimi orodji, gradivom, merskimi instrumenti in aparati smo si pomagali pri zbiranju podatkov. Če smo uporabili standardne, dobro znane pripomočke in gradiva, jih omenimo skupaj z referenco, kjer so podrobneje opisani in razloženi (npr. priročniki). Če gre za manj znane ali nove instrumente (ali če gre za nov način uporabe že ustaljenih pripomočkov ali za preoblikovanje obstoječih pripomočkov zaradi izogibanja njihovim slabostim), je potreben podroben opis. V to poglavje sodijo tudi podrobnejši opisi značilnosti eksperimenta ali akcijske raziskave. Predloge eksperimentalnega načrta, vprašalniki, odgovorne pole, testne predloge razvitih pripomočkov itd. sodijo v prilogo na koncu doktorskega dela, če so za razumevanje izvedbe doktorskega disertacije nujni in se jih ne da v zgoščeni obliki dovolj nazorno predstaviti v poglavju o pripomočkih ter če se s tem ne krši načela zaupnosti uporabe merskih pripomočkov (v primeru določenih psiholoških testov in vprašalnikov).

Za namene enoznačne identifikacije pripomočka študent obvezno navede: (i) za slovenske pripomočke: poimenovanje pripomočka, kratico (v kolikor se za pripomoček uporablja) ter avtorje in leto nastanka; (ii) za pripomočke, ki so prevedeni iz drugih jezikov pa originalno poimenovanje (oz. poimenovanje v jeziku, iz katerega je priredba narejena),

kratico, avtorja/-e in leto nastanka ter poimenovanje v slovenskem jeziku, kratico, avtorja/-e priredbe in leto.

Postopek

Načini zbiranja podatkov (dajanje navodil udeležencem, uporaba pripomočkov, zaporedje dajanja dražljajev itd.) naj bodo opisani natančno in v ustreznem časovnem zaporedju.

Iz podpoglavij Pripomočki in Postopek morajo biti jasno razvidne tudi vse relevantne informacije o spremenljivkah, ki so bile kot odvisne ali neodvisne uporabljene v magistrskem delu. Če je pot za statistično obravnavo dobljenih rezultatov nestandardna oz. če so bili ob tem uporabljeni manj znani postopki, lahko v to poglavje vključimo tudi podpoglavje ''Statistična analiza". Podobno lahko v primeru, da je študija bolj zapletena glede eksperimentalnih pogojev ali odnosov med odvisnimi in neodvisnimi spremenljivkami oziroma njihovimi medsebojnimi delovanji ali vplivi, dodamo tudi podpoglavje ''Eksperimentalni načrt".

Pri opisovanju metode imejmo vedno pred očmi dejstvo, da moramo z opisom kateremukoli raziskovalcu, ki bi ga to zanimalo, omogočiti natančno ponovitev naše študije v vseh njenih ključnih lastnostih in pogojih.

Rezultati

Rezultate predstavimo zgoščeno in pregledno. Praviloma pred rezultatom statističnega testiranja hipotez najprej navedemo opisne statistike. Če je število pogojev ali merjenj majhno oz. če je možen kratek prikaz rezultatov testiranja hipotez, lahko rezultate prikažemo v besedilu, sicer jih predstavimo v tabelah in slikah. Pazimo, da ne ponavljamo izsledkov: če je rezultat predstavljen v tabeli ali na sliki, se glede podrobnosti v besedilu pri razlagi nanj le sklicujemo (npr. "glej sliko 1" ali ''iz tabele 7 je razvidno ..."). Rezultati niso in ne smejo biti zgolj zbirka tabel ali/in slik, ampak predvsem besedilo z ugotovitvami o odnosih, razlikah ipd. Zato morajo biti tabele in slike umeščene v besedilo. Pri vsakem rezultatu se moramo odločiti za najustreznejši prikaz. Osnovno pravilo je, da morata biti slika ali tabela čitljivi in samostojni, tako da bralec dobi osnovne informacije o rezultatu, ne da bi moral brati vezni tekst. Ta pa mora biti dovolj razumljiv tudi brez tabel in slik. Tabele in slike so označene z zaporednimi arabskimi številkami.

Pri slikah naslov postavimo spodaj in ga zaključimo s končnim ločilom. Slike imajo zaporedno številko (npr. *Slika 1.* Naslov. Dodatna pojasnila.). Naslov slike naj bo kratek, a jasen, in naj odraža odnos, ki je prikazan na sliki. Dodatna pojasnila za razumevanje slike naj bodo dodana takoj za piko, ki označuje konec naslova (naslov in dodatna pojasnila naj bodo napisana v obliki enega odstavka). Slika mora biti popolnoma opremljena (z opisom osi, merami, legendo ...). Legenda je sestavni del slike, pogosto je postavljena v osrednji del slike, lahko pa tudi pod sliko in nad naslov. Prikaze različnih skupin zaznamujemo z različnimi oblikami črt, točk, površin, z različnimi barvami ali vzorci. Pri prikazovanju odnosa med odvisno in neodvisno spremenljivko je prva prikazana na osi y (ordinatni osi), druga pa na osi x (abscisni osi). Kadar lestvica na kateri od osi ni prikazana od izhodiščne točke (0), naj bo prekinitev na lestvici označena s poševnima črticama. Slike naj bodo v razmerju 1 : 1,5 (razmerje višina : širina naj ustreza "zlatemu rezu").

Naslove tabel postavimo nad tabele. Tabele imajo zaporedno številko (npr. Tabela 1), naslov pa je nato v poševnem tisku zapisan v novi vrstici.Naslova ne zaključimo s piko. Naslov naj bo kratek, a jasen, in naj povzema vsebino tabele. Dodatna pojasnila k tabeli (npr. ''VO = Vprašalnik odločanja") sodijo v opombe pod tabelo v drobnem tisku. Če v tabeli nastopajo skrajšana imena spremenljivk, moramo poskrbeti, da je daljši opis spremenljivke dostopen v opombi pod tabelo. Vrstni red opomb pod tabelo je naslednji: (i) splošne opombe (Vezane so na tabelo na splošno, vključujejo razlago okrajšav ipd. Začnemo jih z naslovom *Opombe,* zapisanim v poševnem tisku, sledi dvopičje, nato naša pojasnila); (ii) specifične opombe (Vezane so na posamezni stolpec ali polje tabele. V polje vpišemo izbrani nadpisani znak, npr. a, in znak pojasnimo v vrstici s specifičnimi opombami); in (iii) opombe, vezane na statistično značilnost rezultatov (Tipično za to uporabljamo eno, dve ali tri zvezdice v nadpisanem tisku – eno za *p* < ,05, dve za *p* < ,01 in tri za *p* < ,001; npr.
\*\*\**p* < ,001). Če se katera raven statistične značilnosti v tabeli ne pojavlja, tipično pripadajočo oznako iz opomb izpustimo). Vsaka omenjena vrsta opomb (torej opombe št. i, ii, iii) je zapisana v svoji vrstici, različne opombe iste vrste pa si sledijo ena za drugo v isti vrstici, pri čemer različne opombe ločimo s piko. Če katera od vrst opomb ni potrebna, jo izpustimo.

Statistični testi naj bodo predstavljeni brez navajanja enačb za izračun. Pri poročanju o rezultatih statističnih testov obvezno navedemo (numerično) vrednost rezultata, prostostne stopnje, raven statistične značilnosti rezultata (vrednost *p*) in ustrezno mero velikosti učinka (zaželeno je podati tudi ocenjeno statistično moč testa). Če gre za manjše število testov, jih lahko vključimo v vezno besedilo, sicer jih raje prikažimo v tabeli.

Pri oblikovanju tabel in slik naj se avtor posvetuje s priročnikom APA, povzetki standardov APA na spletu in prikazi v kakovostnih psiholoških revijah, ki se držijo standardov APA.

Primer tabele (po oblikovanju naslova tabele s slogom "tabela" bo celotno besedilo v pokončnem tisku – na koncu naj avtor zato sam oblikuje besedilo naslova [brez Tabela X] v poševnem tisku):

Tabela 1. *Odstotki učiteljev glasbe, ki glede na delovno dobo uporabljajo IKT*

|  |  |
| --- | --- |
|  | Delovna doba v letih |
|  | Do 5 | 5-10  | 11-20 | Nad 21 |
| Uporablja IKT |  |  |  |  |
| Nikoli | 93 | 43 | 44 | 27 |
| Redko  | 7 | 52 | 40 | 49 |
| Pogosto | 0 | 5 | 17 | 24 |
|  |  |  |  |  |

Primer slike (po oblikovanju naslova slike s slogom "slika" bo celotno besedilo v pokončnem tisku – na koncu naj avtor zato sam oblikuje oznako (npr. Slika 1) v poševnem tisku):

*Slika 1*. Porazdelitev starosti udeležencev, ki so se odločili, da bodo sodelovali tudi v drugem delu raziskave.

Razprava

Razprava je najpomembnejši del doktorske disertacije. Odgovorimo na raziskovalna vprašanja, ki smo si jih zastavili. Ne ponavljamo že ugotovljenih dejstev (npr. še enkrat podrobno opisujemo rezultate), temveč odkritja poskušamo razložiti v luči doslej znanih teorij, raziskav in stališč. Pri tem kritično primerjamo naše izsledke z izsledki in zaključki drugih avtorjev, ki so prišli do podobnih ali različnih ugotovitev. Poskušamo pojasniti razloge za ujemanja ali razhajanja.

Ovrednotimo prispevek doktorske disertacije za teorijo in prakso. Pri empiričnih delih navedemo omejitve raziskave (npr. veljavnost ugotovitev glede na vzorec). Opozorimo na pomanjkljivosti, ki smo jih sami ugotovili. Nakažemo tudi perspektive in smernice za nadaljnje raziskovanje ter uporabnost izsledkov za praktično delo.

Držimo se odgovorov na vprašanja, ki smo si jih zastavili. Če so se nam med delom pojavila nova vprašanja in dileme v zvezi s problemom, jih ne rešujemo v kontekstu doktorske disertacije, ampak nanje opozorimo v smislu nadaljnjega raziskovalnega dela v tej smeri.

Razprava naj gre v obratni smeri kot uvod, namreč po načelu obrnjenega lijaka, torej od konkretnega k splošnemu. Najprej na kratko povzamemo pomembnost bistvenih izsledkov, v luči v uvodu zastavljenih hipotez, šele nato jih postavimo v širši teoretični in praktični kontekst.

Če je doktorska disertacija kompleksna (npr. sestavljeno iz več eksperimentov, več raziskav), lahko posamezne dele raziskave po predstavitvi skupne metode opisujemo zaporedno, in sicer tako, da pri vsakem delu raziskave predstavimo posebnosti metode v tem delu, rezultate tega dela raziskave in kratko razpravo o njih. Predstavitvam posameznih delov raziskave damo smiselne naslove, npr. Eksperiment 1, Eksperiment 2, Eksperiment 3, znotraj teh naslovov višjega reda pa lahko uporabimo naslove nižjega reda, npr. Namen eksperimenta, Metoda, Rezultati z razpravo. Predstavitvi posameznih delov raziskave mora nato slediti poglavje Skupna razprava, ki smiselno poveže ugotovitve posameznih raziskav, opozori na omejitve raziskave, poudari njeno vrednost ter predstavi odprta vprašanja..

Zaključki

To poglavje lahko zelo na kratko opiše osnovni okvir doktorske disertacije, predvsem zastavljeni problem ter odgovore nanj. Lahko navede ključne odprte probleme in možnosti za njihovo rešitev v nadaljnjih raziskavah. Lahko izpostavi pomen raziskave. Ne ponavljamo že napisanega, temveč v zaključku izpeljemo novo misel, ki prejšnje besedilo nadgradi in smiselno zaokroži vsebino doktorske disertacije.

Reference

Pri pripravi seznama referenc se strogo držimo standardov APA, prirejenih za slovenski prostor in opisanih spodaj. Pri zapletenih izjemah naj avtor smiselno uporabijo primere v priročniku APA za znanstveno publiciranje.

Reference (bibliografija) naj bodo navedene na koncu, razvrščene po abecednem vrstnem redu priimkov prvih avtorjev. Poglavje označimo z naslovom Reference. V bibliografiji naj bodo navedena vsa (in samo tista) dela, na katere se v besedilu sklicujemo in/ali jih neposredno citiramo. Del, ki jih v tekstu nismo omenjali, ne navajamo, četudi smo si pri študiju problema z njimi morda pomagali. Del ne oštevilčimo.

Če gre pri nekem delu za do vključno šest avtorjev, vpišemo priimke vseh avtorjev po vrstnem redu, kot so zapisani v samem članku. Če je avtorjev več, navedemo prvih šest in zadnjega, vmes pa tropičje. Letnica izdaje neposredno sledi priimku (priimkom) avtorja (-jev). Imena revij izpišemo v celoti. Začetnice besed v imenu tuje revije sledijo značilnostim jezika, v katerem izhaja revija (npr., pri naslovih v angleščini se besede, ki so samostalniki, pridevniki, glagoli, prislovi ali zaimki, začnejo z velikimi začetnicami). Imena revij, številke letnikov (volumen) in naslovi knjig morajo biti izpisani v poševnem tisku. Pri izpisu strani v reviji ali knjigi uporabljamo pomišljaj (–).Pri navedbi knjige ali poglavja iz knjige na koncu najprej navedemo kraj izdaje, nato pa za dvopičjem še založnika oz. založbo. Pri navedbi sedeža založnika pred krajem zapišemo tudi kratico države, v kateri se nahaja kraj (če obstajajo kraji z istim imenom v različnih državah).

V seznamu referenc so citirana tako dela, ki so dostopna javnosti (objavljena dela: članki v revijah, poglavja v knjigah, knjige, objavljeni prispevki s simpozijev, povzetki iz različnih baz, npr. RILM, SCOPUS), kot tudi dela, ki niso vedno dostopna (doktorska, magistrska, diplomska dela, monografije, zborniki itd.). Reference z medmrežja navajamo tako kot druge (saj gre npr. lahko za članek iz revije ali poglavje iz knjige, ki je posredovan po spletu) in dodamo spletni naslov (glede na veliko količino različnih spletnih virov, je pri njihovi uporabi potrebna kritična presoja). Referencam, ki imajo DOI, doi tudi zapišemo kot zadnji del navedbe, npr. https://doi.org/10.20419/2016.25.439 (brez pike na koncu).

Zaradi lažjega iskanja po seznamu referenc naj bo seznam oblikovan z visečim zamikom (tj. posebni zamik, s katerim v desno zamaknemo vse razen prve vrstice reference).

Priloge

V priloge damo dodatne opise pripomočkov, rezultate, ki niso takega pomena za razumevanje besedila, da bi morali biti njegov sestavni del, in podobno. Gradiv, za katera avtor doktorske disertacije nima avtorskih pravic, ne navajamo.

Izjava o avtorstvu dela, tehnični brezhibnosti doktorske disertacije, etični ustreznosti izvedene doktorske raziskave in konfliktu interesov

Študent na koncu doktorske disertacije zapiše, datira in podpiše:

* izjavo o avtorstvu doktorske disertacije, kot je predvideno v Pravilniku UL AG,
* izjavo o tem, da prevzema odgovornost za tehnično in jezikovno brezhibnost doktorske disertacije (bodite pozorni na izbor kakovostnega lektorja za področje pisanja),
* izjavo o etični ustreznosti dela (potrdilo etične komisije – če vrsta raziskave to predvideva). V primeru pridobitve etične presoje s strani Komisije za etična vprašanja priloži mnenje komisije.
* izjavo o konfliktu interesov. Študent navede, ali je pri izvedbi doktorske disertacije prišlo do konflikta interesov in če da, do kakšnega konkretno. Če konflikt interesov ne obstaja, tako tudi zapiše.

S podpisom navedenih izjav študent prevzema odgovornost za resničnost navedb.